cyanic-selkie/wikianc huggingface dataset:
Թեոդորոս Դյուրոն եկեղեցի (Յալթա)
Պատմություն
Սուրբ նահատակ Թեոդորոս Դյուրոն եկեղեցու վանահայրն է ավագ երեց Ռոստիսլավ Գոցկալյուկը։ Հասցեն՝ ք. Յալթա, Կոլխոզնի նրբանցք, 1 ։
Ծանոթագրություններ
Կատեգորիա:Յալթայի եկեղեցիներ Կատեգորիա:1898 հիմնադրումներ Ռուսաստանում
Մոխրագույն ճանճորս
Մոխրագույն ճանճորս, ճանճորսների ընտանիքի թռչուն։ Բնադրող-չվող է, քիչ տարածված։
Կառուցվածք
Մարմնի երկարություն՝ 14,5 սմ է, թևերի բացվածքը՝ 23 - 25,5 սմ, կենդանի զանգվածը՝ 12-18 գ։ Հասունի մարմինը վերևից մոխրադարչնագույն է, ներքևից՝ սպիտակավուն, ճակատը և կուրծքը՝ մուգ խայտերով։ Երիտասարդի մարմինը վերևից բաց գույնի պտերով է, թևավերևի փետուրները՝ բաց երիզով։
Կենսակերպ
Ուղղաձիգ կեցվածքով նստում է երևացող տեղերում՝ ծառերի եզրային ճյուղերին, ցանկապատերին։ Բնակվում է անտառեզրերին, պտղատու այգիներում, պուրակներում, թփուտային մարգագետիններում։ Սնվում է միջատներով, որոնց որսում է թռիչքի ընթացքում։ Գարնանային վերադարձը՝ մարտի 2-րդ տասնօրյակին։
Բազմացում
Բնադրում է ծառերի ճյուղերի հիմքում, փչակներում, պատերի ճեղքերում, երբեմն՝ բնակելի շենքերում։ Բույնը գավաթաձև է՝ բարակ ցողուններից, պատրաստում է 4-7 օրվա ընթացքում։ Դնում է 19 մմ տրամագծով, բաց կապույտ՝ կարմրադարչնագույն վրձնախազերով 4-6 ձու։ Թխսակալում է 11-12 օր։ 13-14 օրական ձագերը դուրս են գալիս բնից։ Աշնանային չուն՝ մինչև դեկտեմբերի 2-րդ տասնօրյակը։
Կատեգորիա:Ճանճորսներ Կատեգորիա:Աֆրիկայի թռչուններ Կատեգորիա:Եվրոպայի թռչուններ
Մարգարետ Հյուս
Մարգարետ Հյուս (Margaret Hughes, ), հայտնի է նաև Փեգ Հյուս կամ Մարգարետ Հյուս անուններով, հաճախ նշվում է որպես անգլիական բեմի առաջին դերասանուհին, որը բեմ է բարձրացել 1660 թվականի դեկտեմբերի 8-ին ։ Հյուսը Անգլիական բուրժուական հեղափոխության գեներալ Հռենոսի Ռուփերտ արքայազնի սիրելին էր։
Կանայք Վերականգնման ժամանակաշրջանի դրամայում
Հյուսը դերասանուհի է դարձել անգլիական դրամայի մեծ փոփոխությունների ժամանակաշրջանում։ Անգլիական դրաման մեծապես տուժել է Անգլիական բուրժուական հեղափոխության և Չարլզ 2-ի գահակալմանը նախորդած ժամանակաշրջանում` 1642 թվականին արգելվելով պուրիտանական Երկարատև պառլամենտի կողմից ։ Այս արգելքը վերջապես հանվել է Չարլզ II Ստյուարտի կողմից։ Չարլզը թատրոնի մեծ երկրպագու էր և երկու արքայական արտոնագիր է տրամադրել Սըր Թոմաս Քիլիգրյուին և Սըր Վիլյամ Դավենանտին ։ Վերածննդի ժամանակաշրջանում կանանց արգելված էր հայտնվել բեմում, ինչի արդյունքում տղամարդ դերասանները կանանց դերեր էին խաղում։ Մի անգամ արքայի` ներկայացում դիտելու ժամանակ այն հանկարծակի ընդհատվել է։ Պարզվել է, որ կնոջ դեր խաղալ պատրաստվող տղամարդը չէր հասցրել սափրվել։ Տղամարդկանց կողմից կանանց դերեր խաղալը ժամանակակիցների համար ավելացրել է համասեռամոլության տարածման վերաբերյալ մտահոգությունները, ինչն ի վերջո ստիպել է Չարլզին 1662 թվականին արքայական հրամանագիր ընդունել, ըստ որի կանացի դերերը պետք է խաղային միայն դերասանուհիները ։ Քիլիգրյուն և Դավենանտը Վերականգնման ժամանակաշրջանից անմիջապես հետո սկսել են դերասանուհիներին ներգրավել ներկայացումներում, որոնք 1660-ականների սկզբից բեմում հայտնվելով` միանգամից ընդունելություն են գտել։ Քիլիգրյուն 1664 թվականին ըստ իր հեղինակած պիեսի բեմադրել է «Փարսոնի հարսանիքը» ներկայացումը, որտեղ զբաղված էին միայն դերասանուհիները։ Ներկայացումը կրկնվել է նաև 1672 թվականին։ 15 տարեկանում Մարգարետը թատրոնի պատմության էջ է բացել` դառնալով անգլիական բեմի առաջին դերասանուհին ։ Նրա առաջին ներկայացումը տեղի է ունեցել 1660 թվականի դեկտեմբերի 8-ին, երբ նա Վերե Սթրիթ թատրոնում Շեքսպիրի «Օթելլո» պիեսի բեմադրության մեջ խաղացել է Դեզդեմոնայի դերը ։ Որոշ պատմաբաններ որպես անգլիական բեմ բարձրացած առաջին դերասանուհի ճանաչում են Աննա Մարշալին ։ Այնուամենայնիվ, Ջոն Դոունեսի` 1660-ականների մասին հուշերում որպես առաջին դերասանուհի հիշատակվում է հենց Հյուսը ։
Անձնական կյանք
Հյուսը հայտնի էր իր գրավչությամբ. հուշագիր Սեմյուել Փիփսը համարում էր նրան «չափազանց սիրունիկ կին», նրան նկարագրում էին որպես «մեծ գեղեցկության տեր, մուգ խոպոպիկներով, հիանալի կառուցվածքով և հատկապես գեղեցիկ ոտքերով» կին ։ Ըստ Փիփսի` նա Սըր Չարլզ Սեդլիի սիրուհին էր։ Կարծիք կա, որ Մարգարետը կարճ ժամանակ կապված է եղել անձամբ Չարլզ II Ստյուարտի հետ ևս ։ Համարվում է, որ Հյուսն Արթուր անունով արտամուսնական որդի է ունեցել, չնայած այս փաստն ապացուցող վնակություններ չկան ։ Առավել հավանական է, որ Հյուսը կապված է եղել Հռենոսի արքայազն Ռուփերտի հետ։ Վերջինս սիրահարվել է նրան 1660 թվականների վերջին, չնայած Հյուսը հավանաբար ձգտել է նրա ուշադրությանն արժանանալ` իր համար կայուն բնակավայր ապահովելու նպատակով ։ Ռուփերտն արքայական ընտանիքի ավագ անդամներից մեկն էր, և Հյուսը նրա հովանավորությամբ առավելությունների էր արժանանում։ 1669 թվականին Մարգարետը դարձել է King's Company նախաձեռնության անդամ, ինչը նրան կարգավիճակ է տվել և պաշտպանել պարտքերի պատճառով ձերբակալվելուց։ Դերասանուհին չորս անգամ նկարվել է ժամանակի պալատական ամենահայտնի նկարիչ Սըր Փիթեր Լելիի կողմից ։
Ռուփերտն այդպես էլ պաշտոնապես չի ամուսնացել Հյուսի հետ, սակայն ընդունել է իրենց դստերը` Ռուփերտային, որը ծնվել է 1673 թվականին ։ 1670-ական թվականներին Հյուսը շքեղ կյանք է վարել` վայելելով մոլախաղերն ու ոսկեղենը։ Իրենց հարաբերությունների ընթացքում Ռուփերտը նրան նվիրել է առնվազն £20,000 արժողությամբ թանկարժեք զարդեր։
Արքայազն Ռուփերտը մահացել է 1682 թվականին` իր հարստության մեծ մասը թողնելով Հյուսին և Ռուփերտային ։ Հյուսի համար դժվար էր այրու կարգավիճակը ` առանց Ռուփերտի աջակցության ։ Հյուսն սկսել է վաճառել Ռուփերտի նվերները։ Նա վաճառել է նաև Համմերսմիթի իր տունը լոնդոնցի երկու վաճառականների ։ Նրա դուստրը` Ռուփերտան, ամուսնացել է խորհրդարանի ապագա անդամ և գեներալ անգլիացի Էմանուել Սկրոպե Հոուի հետ ։ Հյուսը մահացել է 1719 թվականին ։
Ծանոթագրություներ
Կատեգորիա:Անգլիացի դերասանուհիներ Կատեգորիա:Թատրոնի դերասանուհիներ
Զավեն Բեկյան
Զավեն Մարտիրոսի Բեկյան (Աղաբեկյան),, հայ բանաստեղծ, Հայաստանի գրողների միության անդամ 1991 թվականից։
Կենսագրություն
Ծնվել է 1954 թվականի սեպտեմբերի 20-ին Լոռու մարզի Արդվի գյուղում։
1976 թվականին ավարտել է Երևանի ժողովրդական տնտեսության ինստիտուտը (այժմ՝ Հայաստանի պետական տնտեսագիտական համալսարան)։ 1976-1989 թվականներին աշխատել է Երևանի քաղխորհրդի գործադիր կոմիտեում։ 1989-2019 թվականներին աշխատել է «Վեոլիա Ջուր» ՓԲԸ–ում։
Գրական գործունեություն
Զավեն Բեկյանն առաջին անգամ տպագրվել է 1968 թվականին՝ 14 տարեկան հասակում, Ալավերդու պղնձաքիմիական կոմբինատի «Ձուլող» բազմատպաքանակ թերթում։ Այնուհետև տպագրվել է գրական տարբեր պարբերականներում («Գարուն», «Նորք» ամսագրեր, «Գրական թերթ» և այլն), որտեղ տպագրվել են նրա բանաստեղծությունները, պատմվածքները, էսսեները, հրապարակախոսական և գրականագիտական հոդվածները։
Զավեն Բեկյանի բանաստեղծությունները թարգմանվել են ռուսերեն, անգլերեն, գերմաներեն, ֆրանսերեն, պարսկերեն, սերբերեն, վրացերեն և լույս են տեսել տարբեր անթոլոգիաներում։ Մամուլում տպագրել է մանկական բանաստեղծություններ, որոնք առանձին գրքով տպագրության ընթացքում են։ Տպագրել է նաև կարճ պատմվածքների մի ժողովածու («Ժամը չորսը», 2015 թվական)։
Հեղինակ է գրականագիտական, գրաքննադատական և հրապարակախոսական բազմաթիվ հոդվածների։
Գրողների միջազգային ՊԷՆ ընկերակցության անդամ է ։
Արտաքին հղումներ
Կատեգորիա:Հայ բանաստեղծներ Կատեգորիա:Սեպտեմբերի 20 ծնունդներ Կատեգորիա:1954 ծնունդներ Կատեգորիա:Հայաստանի գրողների միության անդամներ Կատեգորիա:ՀՊՏՀ շրջանավարտներ
Մամեդ Էմին Ռասուլզադե
Մամեդ Էմին Ախունդ Մոլլա Ալեքպեր օղլու Ռասուլզադե (Məhəmməd Əmin Axund Hacı Molla Ələkbər oğlu Rəsulzadə, հունվարի 31, 1884, Նովխանի, Բաքվի նահանգ, Ռուսական կայսրություն - մարտի 6, 1955, Անկարա, Թուրքիա), ադրբեջանցի պետական, քաղաքական և հասարակական գործիչ, լրագրող, դրամատուրգ, Ադրբեջանի Ազգային Խորհրդի նախագահ 1918 թվականին, Ադրբեջանի Ժողովրդավարական Հանրապետության հիմնադիր։
Կենսագրություն
Մամեդ Էմին Ռասուլզադեն ծնվել է 1884 թվականի հունվարի 31-ին Բաքվի մոտ գտնվող Նովխանի գյուղում մոլլայի ընտանիքում։ Չնայած իր կրոնականությանը, Մամեդ Էմինի հայրը նրան տալիս է ռուս-թաթարական աշխարհիկ դպրոց, որի տնօրենն էր Ս.Մ. Գանիզադեն։ Ավարտելով այդ դպրոցը, Մամեդ Էմինը շարունակում է ուսմունքը Բաքվի տեխնիկական ուսումնարանում։ 1902 թվականին Մամեդ Էմինը ուսանողների շրջանակներում ստեղծում է «Մուսավաթ» («Հավասարություն») երիտասարդական կազմակերպությունը։ 1903 թվականին այդ ժամանակ Ռուսական կայսրությունում հրատարակվող միայն թյուրքալեզու «Շարգի Ռուս» («Ռուսական Արևելք») թերթում լույս է տեսնում նրա առաջին հոդվածը մայրենի լեզվի մաքրության մասին։
1904 թվականին Միրհասան Մովսումովի և Մամեդ Հասան Գաջինսկու հետ հիմնում է իսլամական սոցիալ-ժողովրդավարական «Գումմեթ» կազմակերպությունը, որը դառնում է ՌՍԺԲԿ ինքնավար մաս։ Եղել է կուսակցական «Գումմեթ», «Թեքյամուլ», «Յոլդեշ» թերթերի գլխավոր խմբագիրը։ Նաև հոդվածներ է գրել Ահեմբեկ Աղաևի կողմից հրատարակվող ոչ կուսակցական «Իրշադ» և «Թերեգգի» թերթերի համար։ 1905 թվականի հեղափոխության ժամանակ Ռասուլզադեն ակտիվորեն համագործակցում է կովկասյան բոլշևիկների՝ Իոսիֆ Ստալինի, Նարիման Նարիմանովի, Մեշադի Ազիզբեկովի հետ։ Իր հեղափոխական գործունեության պատճառով գտնվում էր ոստիկանությւն հսկողության տակ։
Բացի քաղաքական աշխատություններից, Ռասուլզադեն նաև բանաստեղծություններ և պիեսներ էր գրում։ 1908 թվականին բեմադրվել է նրա «Ղարանլըղդա իշըգլար» («Լույսերը խավարում») պիեսը, վերջացրել է «Անսպասելի փորձանք» պիսեը։
1909 թվականին մեկնում է Պարսկաստան, որտեղ մասնակցում է հեղափոխական իրադարձություններում, եղել է Ժողովրդավարական կուսակցության ստեղծողներից մեկը։ Եղել է կուսակցական «Իրանի Նոու» («Նոր Իրան») թերթի խմբագիր։ 1911 թվականին իրանական հեղափոխության տապալումից հետո ստիպված գնում է Թուրքիա։ Համագործակցում է «Թուրք օրդու» թերթի հետ։
1913 թվականին Ռոմանովների հարստության 300-ամյակի առթիվ համաներման ներքո վերադառնում է Բաքու։ Թողել է իր հին «Գումմեթ» կուսակցությունը և ստեղծում է նոր՝ «Մուսավաթ» («Հավասարություն») կուսակցությունը, որը զուգորդում էր համաթյուրքական, պանիսլամիստական և սոցիալիստական գաղափարները։ 1915 թվականից գլխավորում էր Մուսավաթ կուսակցության մարմինը՝ «Աչըղ Սյոզ» («Պայծառ Բառ») թերթի հրատարակությունը։ Անդրկովկասի մուսուլմանների իրավունքների և ազատությունների լայնացման, ինչպես նաև մինչև հաղթական ավարտ պատերազմի կողմնակից էր։
1917 թվականի Փետրվարյան հեղափոխությունից հետո մասնակցում էր ապրիլին [Բաքու[|Բաքվում]] և մայիսին Մոսկվայում տեղի ունեցող Կովկասյան իսլամական համագումարի և Առաջին համառուսաստանյան իսլամական համագումարի աշխատանքներին համապատասխանաբար։ Ռասուլզադեի առաջարկով ընդունված է Ռուսաստանի ֆեդերատիվ կառուցվածքի անհրաժեշտության որոշումը։
1917 թվականի հունիսին «Մուսավաթի» և Ֆեդերալիստների թյուրքական կուսակցության միավորումից հետո «Մուսավաթ» թյուրքական ժողովրդավարական ֆեդերատիվ կուսակցության առաջին համագումարում (հոկտեմբերի 26-31, Բաքու) ընտրվում է նրա կենտկոմի նախագահ։ Համագումարի կողմից ընդունված ծրագրում ասվում էր, որ Ռուսաստանի պետական կառուցվածքի ձևնը պետք է լինի ազգային-տարածքային ինքնավարության սկզբունքների վրա հիմնված ֆեդերատիվ ժողովրդավարական հանրապետությոնը։
Անդրկովկասյան ընտրական շրջանում №10 ցուցակով (Իսլամական ազգային կոմիտե և Մուսավաթ) ընտրվել է Համառուսաստանյան հիմնադիր ժողով ։ Երբ բոլշևիկների շնորհիվ այդ ժողովն ավարտում է աշխատանքը, Ռասուլզադեն 1918 թվականի հունվարի 6-ին տեղափոխվում է Թիֆլիս և դառնում է Անդրկովկասի անկախությունը հռչակած Անդրկովկասյան Սեյմի անդամ։ Գլխավորում է Ադրբեջանական ազգային խորհուրդը, որը հռչակել է 1918-1920 թվականներին գոյություն ունեցած անկախ Ադրբեջանական Ժողովրդավարական Հանրապետության ստեղծման մասին։ Ռասուլզադեն հիմնվել է Բաքվի պետական համալսարանը։
1920 թվականի ապրիլի 28-ին Ադրբեջանում խորհրդային իշխանության հաստատումից հետո լքում է Բաքուն, թաքնվելով լեռնային մի գյուղում։ Ձերբակալվել է Արտակարգ կոմիտեի կողմից և բանտարկվել Բաքվում, սակայն հետո ազատվում է Ստալինի օգնությամբ և ուղարկվում Մոսկվա, որտեղ աշխատում է ազգությունների ժողովրդական կոմիսարիատում։
1931 թվականին գնում է Թուրքիայից։ Ապրում է Լեհաստանում, ամուսնանում է լեհ բռնապետ Յուզեֆ Պիլսուդսկու քեռադուստր Վանդայի հետ։
1940 թվականից ապրում է Ռումինիայում։
Երկրորդ համաշխարհային պատերազմի տարիներին Ռասուլզադեն կապեր է հաստատել նացիստական Գերմանիայի հետ։ Գերմանական ղեկավարությունը, ինչպես նաև այլ ազգային լեգեոնների դեպքերում, հենվում էր ադրբեջանական էմիգրացիայի վրա նացիստական բանակի ադրբեջանական լեգեոնի կազմավորման ժամանակ։ 1942 թվականի գարնանը Ռասուլզադեն ադրբեջանական էմիգրացիայի այլ անդամների հետ բանակցություններ վարելու համար մեկնում է Բեռլին. 1942 թվականի ամռանը երկարատև բանակսություններից հետո նա գլխավորում է Գերմանիայում ադրբեջանական ներկայացուցչությունը և պնդում էր ապագայում Գերմանիայի կողմից խորհրդային իշխանությունից անդրկովկասյան հանրապետությունների տարածքների անկախության պաշտոնական ճանաչումը։ Սակայն գերմանական իշխանությունները խուսափողաբար էին այդ հարցում, որի պատճառով 1942 թվականին Ռասուլզադեն լքում է Բեռլինը, իսկ Գերմանիայում ադրբեջանական էմիգրանտական միջավայրում առաջին տեղերում են հայտնվում իր քաղաքական հակառակորդները։ Վախճանվել է 1955 թվականի մարտի 6-ին Անկարայում։
A State of Trance 2011
A State of Trance 2011, ութրորդ հավաքածուն A State of Trance շարքից, թողարկվել է 2011 թվականի մարտի 18֊ին, Armada Music լեյբլով ։ Սկավառակը զբաղեցրել է 14֊րդ տեղը Շվեյցարիայում և 24֊րդ տեղը Մեքսիկայում ։ Ռուսաստանում այն ստացավ պլատինե սկավառակ հավաստագիր ։
Ծանոթագրություններ
Կատեգորիա:2011 ալբոմներ
Ջրահարսը (ֆիլմ, 2023)
Արտադրություն
2016 թվականի մայիսին Deadline Hollywood-ը հայտնել է, որ Disney-ը որոշել է մուլտֆիլմի հիման վրա թողարկել ֆիլմ ։ Երեք ամիս անց հայտարարվել է, որ Ալան Մենքենը վերադառնալու է որպես ֆիլմի կոմպոզիտոր և նոր երգեր է գրելու Լին Մանուել Միրանդայի հետ, որը նույնպես համատեղ ֆիլմ է թողարկելու Marc Platt Productions-ի հետ ։ Նախագծի վրա աշխատել են Լինդսի Լոհանը և Քրիս Էվանսը  ։ 2017 թվականի դեկտեմբերին հայտնի է դարձել, որ Ռոբ Մարշալը լինելու է ֆիլմի ռեժիսորը, իսկ Ջեյն Գոլդմանը գրելու է սցենարը ։ 2019 թվականի հուլիսի 3-ին հայտարարվել է, որ ֆիլմում ջրահարսի դերը մարմնավորելու է աֆրոամերիկացի դերասանուհի Հոլլի Բեյլին ։ Նույն ամսին հայտարարվել է նաև, որ Հարրի Սթայլսը և Խավիեր Բարդեմը բանակցում են արքայազն Էրիկի և թագավոր Տրիտոնի դերերը խաղալու համար  ։ Այնուամենայնիվ, օգոստոսին պարզվել է, որ Սթայլսը հրաժարվել Է դերից, քանի որ կենտրոնացած է իր երաժշտական կարիերայի վրա  ։
Սեպտեմբերին հայտնի է դարձել, որ Քեմերոն Կաֆեն և Իոնա Հաուեր Քինգը երկու վերջին թեկնածուներն են արքայազն Էրիկի դերի համար ։ 2019 թվականի նոյեմբերին Հաուեր Քինգը պաշտոնապես հայտարարվել է Էրիկի դերի համար ։ Հոկտեմբերին Դեյվիդ Բիգսը նաև հայտարարել է, որ բանակցություններ է վարում Սեբաստյանի ձայնը հնչեցնելու համար ։ Նկարահանումները նախատեսվում էր սկսել 2020 թվականի ապրիլին, սակայն 2020 թվականի մարտին արտադրությունը դադարեցվել է կորոնավիրուսի համավարակի պատճառով    ։ Ավելի ուշ նկարահանումները սկսվել են 2020 թվականի օգոստոսին  ։
Ծանոթագրություններ
Կատեգորիա:Հանս Քրիստիան Անդերսենի ստեղծագործությունների էկրանավորումներ Կատեգորիա:Անգլերեն ֆիլմեր Կատեգորիա:Դիսնեյյան ֆիլմեր Կատեգորիա:Ռոբ Մարշալի ֆիլմեր Կատեգորիա:Ամերիկյան երաժշտական ֆիլմեր Կատեգորիա:Ամերիկյան ֆենտեզի ֆիլմեր Կատեգորիա:2021 ֆիլմեր Կատեգորիա:Ֆիլմեր վհուկների մասին Կատեգորիա:Walt Disney Pictures ֆիլմեր Կատեգորիա:Pinewood Studios-ում նկարահանված ֆիլմեր Կատեգորիա:Ամերիկյան ֆիլմեր հասունացման տարիքի մասին
Խայթվածը (հեռուստասերիալ)
«Խայթվածը» (Bitten), կանադական հեռուստասերիալ, որն ստեղծվել է կանադացի գրող Քելլի Արմսթրոնգի «Այլ աշխարհի կանայք» վիպաշարի հիման վրա։ Խայթվածը վեպը (ISBN 0-679-31061-4) այդ շարքի առաջին գիրքն է՝ հրատարակված 2001 թվականին։
2014 թվականի մայիսին Space հեռուստաալիքը երկարացրել է հեռուստասերիալը երկրորդ եթերաշրջանով, իսկ 2014 թվականի դեկտեմբերին պաշտոնապես հայտարարվել է հեռուստասերիալի վերադարձի մասին, որը կայացել է 2015 թվականի փետրվարի 7-ին ։ 2015 թվականի մայիսի 22-ին Space հեռուստաալիքը երկարացրել է հեռուստասերիալը երրորդ եթերաշրջանով, որը դարձել է եզրափակիչ։ Երրորդ եթերաշրջանն ավարտվել է 2016 թվականի ապրիլին ։
Սյուժե
Ելենա Մայքլսը հնարավոր է, որ աշխարհում միակ կինն է, որը կարողացել է ողջ մնալ մարդագայլի խայթոցից, փորձելով փախչել իր իրական էությունից, նա փորձում է ընդհանրապես չվերածվել գայլի և ապրել սովորական մարդկային կյանքով՝ որպես լուսանկարիչ աշխատելով Տորոնտոյում, հանդիպելով տղայի հետ, սակայն Սթոունհեյվնից եկած լուրը ստիպում է նրան վերադառնալ հին կյանքին։ Դա նշանակում է, որ նա պետք է հանդիպի այն մարդուն, ում նա սիրել է և ում պատճառով էլ փախել է Տորոնտո։
Մշակում և արտադրություն
Հեռուստասերիալը արտադրող ընկերություններն են «Hoodwink Entertainment»-ը, «No Equal Entertainment»-ը, «eOne»-ը, «Bell Media»-ն։ Հիմնական նկարահանումներն անցկացվել են Կանադայի Տորոնտո քաղաքում, որտեղ էլ ըստ սյուժեի կատարվում են հեռուստասերիալի դեպքերը։
Քննադատների արձագանքը
Հեռուստասերիալը ստացել է խառը արձագանքներ։ Metacritic-ը հիմնվելով ութ արձագանքների վրա, տվել է հեռուստասերիալին 59 միավոր՝ ըստ «խառը կամ միջին արձագանքների» ։
Վարկանիշ
Հեռուստասերիալն ունեցել է 348,000 դիտորդ հեռարձակման ժամանակ, ինչն էլ նշանակում է, որ այն բոլոր ժամանակներում Space հեռուստաալիքի ամենաբարձր վարկանիշ ունեցող հեռուստասերիալն է ։
Հեռարձակում
Syfy հեռուստաալիքը ստացել է իրավունք ԱՄՆ-ում հեռուստասերիալը հեռարձակելու համար, պրեմիերան կայացել է 2014 թվականի հունվարին ։ Ավստրալիայում պրեմիերան կայացել է 2015 թվականի օգոստոսի 8-ին FOX8 հեռուստաալիքով ։ SyfyUK-ն սկսել է հեռարձակումը 2016 թվականի մայիսի 19-ին։
Արտաքին հղումներ
Կատեգորիա:Կանադական հեռուստասերիալներ Կատեգորիա:Կանադական ֆենտեզի հեռուստասերիալներ Կատեգորիա:Կանադական դրամա հեռուստասերիալներ Կատեգորիա:2014 հեռուստասերիալներ Կատեգորիա:Հեռուստասերիալներ մարդագայլների մասին Կատեգորիա:Անգլերեն հեռուստասերիալներ Կատեգորիա:2010-ականների հեռուստասերիալներ Կատեգորիա:Սարսափ հեռուստասերիալներ Կատեգորիա:Անգլերեն հեռուստասերիալներ
Անաֆոտիա
Անաֆոտիա (Aναφωτία), գյուղ Կիպրոսի Հանրապետության Լառնակայի շրջանում։ Տեղակայված է Լառնակա քաղաքից դեպի արևմուտք։ 1994 թվականին գյուղի պաշտոնական անվանումը եղել ՝ Անաֆոտիդա։ Գյուղում տարածված է լոլիկի մշակումը։ Գյուղը փոքր է, սակայն նրա կենտրոնում կան մի քանի սրճարաններ, 4 եկեղեցիներ և մեկ բանկ։
Բնակչություն
Ըստ 2011 թվականի տվյալների գյուղի բնակչությունը կազմել է 790 մարդ, մեծամասնությունը հույն կիպրացիներ են։
Ծանոթագրություններ
Կատեգորիա:Կիպրոսի գյուղեր Կատեգորիա:Լառնակայի շրջանի բնակավայրեր
Անասնաբուժական թունաբանություն
Անասնաբուժական թունաբանություն, գիտություն, որն ուսումնասիրում է թունավոր նյութերի հատկությունները և կենդանիների (գյուղատնտեսություն, արդյունագործություն, ձկների, մեղուների) օրգանիզմի վրա դրանց ազդեցությունը, օրգանիզմում թույնի վերափոխությու նը, օրգաններում և հյուսվածքներում թույնի կուտակումը, կաթից և ձվից թույնի անջատումը, ազդեցությունը կենդանիների սերունդների և մթերատվության որակների վրա։
Անասնաբուժական թունաբանության խնդիրներից է նաև կենդանիների թունավորումների ախտորոշման, կանխարգելման և բուժման մեթոդների մշակումը, կերերի, հում կենդանական մթերքների մեջ մնացորդային քիմիական միացությունների քանակի առավելագույն թույլատրելի սահմանի հաստատումը և դրանց վերլուծության մեթոդների մշակումը քիմիական նյութերով, այդ թվում՝ պեստիցիդներով, աղտոտված կերերի թունաբանական անասնաբուժասանիտարական գնահատման անցկացումը։ Թույնի ծագումից և բնույթից կախված՝ տարբերում են՝ բուսաթունաբանություն (բուսական ծագման թույներ), սնկաթունաբանություն (ախտածին սնկերի թույներ), պեստիցիդների, ծանր մետաղների, հանքային պարարտանյութերի, պոլիմերների և պլաստմասսաների թունաբանություն։
Կապը այլ գիտությունների հետ
Անասնաբուժական թունաբանությունը սերտորեն կապված է անասնաբուժական դեղաբանության, կենսաքիմիայի, կլինիկական ախտորոշման, թերապիայի, ախտաբանության, անատոմիայի, անասնաբուժասանիտարական փորձազննության, իմունաբանության, մանրէաբանության և այլ գիտությունների հետ։
Կատեգորիա:Գյուղատնտեսություն Կատեգորիա:Անասնաբուժություն
Պյոտր Տոդորովսկի
Պյոտր Եֆիմովիչ Տոդորովսկի (Пётр Ефимович Тодоровский, ), խորհրդային ռուս կինոօպերատոր, ռեժիսոր, սցենարիստ և կոմպոզիտոր։ ՌԽՖՍՀ ժողովրդական արտիստ (1985), Ուկրաինական ԽՍՀ արվեստի վաստակավոր գործիչ (1967)։ ՌԴ պետական մրցանակի (1996) և «Նիկա» մրցանակի դափնեկիր։ «Օսկար» մրցանակի հավակնորդ «Օտարալեզու լավագույն ֆիլմ» անվանակարգում «Ռազմադաշտային սիրավեպ» ֆիլմի համար։
Կենսագրություն
Պյոտր Տոդորովսկին ծնվել է 1925 թվականի օգոստոսի 26-ին Ուկրաինական ԽՍՀ Կիրովոգրադի մարզի Բոբրինեց քաղաքում՝ հրեական ընտանիքում։ Ծնողները եղել են Եֆիմ Գիլևիչ Տոդորովսկին և Ռոզալիա Ցալևնա Օստրովսկայան։ Ավարտել է միջնակարգ դպրոցի 9-րդ դասարանը։
Հայրենական մեծ պատերազմի սկզբին ծնողների հետ տարհանվել է Ստալինգրադ, հոր հետ էլեկտրակայանում աշխատել է որպես ածխի բեռնաթափող։ 1941 թվականի նոյեմբերին գերմանացիների առաջխաղացման պատճառով ընտանիքը կրկին ստիպված է եղել փախչել։ Գրեթե երկու տարի աշխատել է Սարատովի մարզի Նովոուզենսկի շրջանի «Песчаный Мар» (խոսակցական լեզվում՝ «Шишка») կոլտնտեսությունում ։
1943 թվականի ապրիլին զորակոչվել է Կարմիր բանակ, եղել է Սարատովի ռազմական հետևակային ուսումնարանի կուրսանտ, 1944 թվականի օգոստոսից՝ 76-րդ հրաձգային դիվիզիայի 2-րդ հրաձգային գումարտակում ականանետային դասակի հրամանատար, որը մտնում էր 1-ին Բելառուսական ճակատի 47-րդ բանակի կազմի մեջ ։ Մասնակցել է Վարշավայի, Բիդգոշչի, Շչեցինի ազատագրմանը և Բեռլինի գրավմանը։ Պատերազմն ավարտել է Էլբայի ափին՝ Շյոնհաուզենի մոտ։ 1945 թվականի մարտին ենթարկվել է կոնտուզիայի ։
Պատերազմից հետո ծառայել է Պեսոչնոե կայազորում՝ Կոստրոմայի մոտ։ Աշխատանքից ազատվելուց հետո աշխատել է ապակու գործարանում, նկարչության դասեր է ստացել և միաժամանակ ավարտել է տասներորդ դասարանը ։
1949 թվականին ընդունվել է ՎԳԻԿ-ի օպերատորական ֆակուլտետ (Բորիս Վոլչեկի արվեստանոց)։ 1954 թվականին ավարտելուց հետո աշխատել է Քիշնևի ժամանակագրական և վավերագրական ֆիլմերի կինոստուդիայում, նկարահանել է «Սովետական Մոլդավիա» կինոամսագրի համար, խաղարկային կինոյում նորամուտը նշել է «Մոլդովական երգեր» («Молдавские напевы», 1955) ֆիլմով։ 1955 թվականից մոտ տասը տարի աշխատել է Օդեսայի կինոստուդիայում , այնուհետև «Մոսֆիլմում»։
Որպես դերասան նկարահանվել է «Մայիս ամիսն էր» («Был месяц май», 1970), «Ճահիճ» («Трясина», 1977) ֆիլմերում։ Եղել մի շարք ֆիլմերի կոմպոզիտոր և երգահան, ռուսական յոթլարանի կիթառի նվագի իմպրովիզատոր և նվագակցող. նվագակցել է Վլադիմիր Վիսոցկուն նրա երգերի ձայնագրությունների ժամանակ։ Եղել է «Ես ունեմ մի ընկեր» («Есть у меня друг», 1974) ֆիլմի գեղարվեստական ղեկավարը։
2002-2007 թվականներին Նատալյա Ռյազանցևայի հետ համատեղ ռեժիսորական սեմինարներ է վարել Սցենարիստների և ռեժիսորների բարձրագույն դասընթացների ժամանակ ։ ԽՍՀՄ կինեմատոգրաֆիստների միության անդամ (Մոսկվա) ։
2013 թվականի ապրիլի 29-ին Պյոտր Տոդորովսկին սրտի կաթված է տարել, որից հետո չի կարողացել ապաքինվել։ Մահացել է 2013 թվական մայիսի 24-ին Մոսկվայում ։ Ռեժիսորի հրաժեշտի արարողությունը տեղի է ունեցել մայիսի 28-ին Կինոյի տան մեծ դահլիճում, թաղված է Նովոդևիչյան գերեզմանատանը ։
Հիշատակ
Պյոտր Տոդորովսկին Վլադիսլավ Վինոգրադովի «Իմ ժամանակակիցները» վավերագրական ֆիլմի հերոսներից է (1984)։
2004 թվականին Տոդորովսկու «Հիշիր, մի հիշիր (Մեր կյանքի լավագույն տարիները)» («Вспоминай — не вспоминай. (Лучшие годы нашей жизни)») ինքնակենսագրական վեպի մոտիվներով նկարահանվել է «Կուրսանտներ» հեռուստասերիալը (ռեժ.՝ Ա. Կավուն), որն առաջադրվել է «Emmy International» մրցանակի ։
Սպիրոխետներ
Սպիրոխետներ (σπετρα—գալար, պարույր և χαίτη—մազեր), միկրոօրգանիզմներ, որոնց բջիջները նման են բարակ ոլորված թելի (տրամագիծը՝ 0,1—0,6, երկարությունը՝ 5—500 միկրոմետր)։ Շարժունակ են, սակայն մտրակիկներ չունեն։ Սպորներ չեն առաջացնում, բազմանում են լայնակի կիսվելով։ Տարբերում են ոչ ախտածին սպիրոխետներ, որոնք ապրում են հողում, կանգնած և հոսող ջրերում և ախտածին սպիրոխետներ, որոնք ացիրոխետոզների հարուցիչներ են։ Բոլոր Սպիրոխետներ անաերոբ են, 60 °C-ից բարձր ջերմաստիճաններում մահանում են։ Արհեստական պայմաններում ոչ ախտածին Սպիրոխետներ աճում են սովորական սննդարար միջավայրում, ախտածինները՝ կենդանիների արյան շիճուկ կամ թարմ հյուսվածք, ներքին օրգանների փոքրիկ կտորներ պարունակող սննդամիջավայրում։ Սպիրոխետներ միջանկյալ տեղ են զբաղեցնում նախակենդանիների և բակտերիաների միջև։
Կատեգորիա:Բակտերիաներ
Խորվաթիայի դրոշ
Խորվաթիայի դրոշը իրենից ներկայացնում է կարմիր, սպիտակ, և կապույտ գույներով (վերևից ներքև), հավասարաչափ հորիզոնական շերտեր ունեցող ուղղանկյուն պաստառ, լայնքի և երկայնքի 1։2 հարաբերակցությամբ։
Կատեգորիա:Ազգային դրոշներ Կատեգորիա:Խորվաթիայի պետական խորհրդանեշներ Կատեգորիա:1990 դրոշներ
(8723) Ազումայամա
(8723) Ազումայամա (Azumayama), աստերոիդ աստերոիդների հիմնական գոտում։ Հայտնաբերվել է 1996 թվականի սեպտեմբերի 23-ին Տոմիմարու Օկունիի կողմից Նանյոյում ։
Միջին հեռավորությունը Արեգակից կազմում է 2,281795 ա. մ., առավելագույնը մոտենում է 1,9859 ա. մ. հեռավորության վրա և հեռանում 2,5777 ա. մ. ։ Արեգակի շուրջ մեկ ամբողջական պտույտ է կատարում 1258,96 երկրային օրվա ընթացքում, իր ուղեծրով շարժվելով միջինում 0,285949 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,19° անկյուն։
Բորիս Մեհրաբյան
Բորիս Հակոբի Մեհրաբյան (Մեհրաբով),, հայ ճարտարապետ։
Կենսագրություն
Բորիս Մեհրաբյանը ծնվել է 1870 թվականի մայիսի 29-ին հոգևորականի ընտանիքում ։
Ծննդավայրի վերաբերյալ կա երկու տարբերակ․ դա եղել է կամ Ղուշչի գյուղը՝ այժմ Վրաստանի Ծալկայի շրջանում կամ Մանգլիս հանգստավայրը՝ Թիֆլիսից 60 կմ հեռու ։
Նախնական կրթությունը ստացել է Թիֆլիսում։ Այնուհետև կա վարկած, որ մեկնել է Պետերբուրգ բարձրագույն կրթություն ստանալու, սակայն ոչ Պետերբուրգի Գեղարվեստի ակադեմիայի, ոչ Քաղաքացիական ճարտարագետների ինստիտուտի արխիվներում նրա անունը չկա։ Էդմոն Տիգրանյանը եզրակացնում է, որ հավանական է՝ նա ուսումը ստացել է Ռիգայի պոլիտեխնիկական ինստիտուտում ։ 1890 թվականին ավարտել է Թիֆլիսի հաղորդակցման ուղիների տեխնիկական ուսումնարանը ։
1905 թվականին տեղափոխվել է Երևան ու Քաղաքային վարչության շինարարական բաժնում անցել է աշխատանքի՝ որպես քաղաքային տեխնիկ, որը ըստ էության Երևանի գլխավոր ճարտարապետի նախատիպն է։ 1906-1911 թվականներին գծել է Երևանի մինչ այդ գոյություն ունեցած ամենամանրամասն քարտեզը։
Մեհրաբյանը իր գործունեության ընթացքում բազմաթիվ շենքերի հեղինակ է դարձել։ Ոճով ավելի շատ ձգտել է ռուսական կլասսիցիզմին ։
Մահացել է 1936 թվականին, Թբիլիսի քաղաքում։
Ծանոթագրություններ
Կատեգորիա:Հայ ճարտարապետներ Կատեգորիա:1870 ծնունդներ Կատեգորիա:1936 մահեր Կատեգորիա:Հայաստանի ճարտարապետների միության անդամներ
Դրյո
Դրյո (Dreux), քաղաք Ֆրանսիայում՝ Էր և Լուար (Օռլեան) դեպարտամենտում, Բլեզ գետի ափին, Փարիզից 74 կիլոմետր դեպի արևմուտք։
Դրյոյի քաղաքային ագլոմերացիան բաղկացած է 78 համայնքից, որոնցում ընդհանուր առմամբ ապրում է մոտավորապես 112. 000 մարդ ։
Պատմություն
Դրյոն հին քաղաք է, որտեղ պահպանվել են պատմա-ճարտարապետական մի շարք հուշարձաններ. միջնադարյան ամրոցի մնացորդներ, Օռլեանյան ազնվականական տոհմի հանգստարան ծառայած մատուռ, Լյուդովիկոս 16-րդի տաղավարը և այլն։ Պատմական փաստաթղթերում Դրյոյի մասին առաջին հավաստի հիշատակումը վերաբերում է IV դարին։ Բնակավայրը հնում համբավվել է երկաթե ու կաշվե ապրանքների, գլխարկների, մոմերի արտադրությամբ։ 1562 թվականին այստեղ տեղի է ունեցել կրոնական առաջին պատերազմներից մեկը (իշխան Կոնդեի ու ծովակալ Կոլինյիի հրամանատարությամբ կռվող բողոքականների զորքի և դուքս դը Գիզի հրամանատարությամբ մարտնչող կաթոլիկների բանակի միջև. վերջիններս ջախջախիչ հաղթանակ են տարել, իշխան Կոնդեն էլ գերեվարվել է)։ Ֆրանսիայի արքա Հենրիխ 4-րդը 1593 թվականին գրոհով գրավել է Դրյոն։ 1870 թվականին գերմանական զորքը Մակլենբուրգի մեծ դուքս Ֆրիդրիխ Ֆրանց 2-րդի հրամանատարությամբ համառ կռվով տիրել է Դրյոյին։
Քույր քաղաքներ
Դրյոն բարեկամական սերտ կապեր է հաստատել հետևյալ քաղաքների հետ
Արտաքին հղումներ
Կատեգորիա:Ֆրանսիայի քաղաքներ Կատեգորիա:Ֆրանսիայի բնակավայրեր
Աշտարակ (թերթ)
«Աշտարակը» Խորհրդային Հայաստանում լույս տեսնող շրջանային թերթ էր։ Եղել է ՀԿԿ Աշտարակի շրջկոմի, ժողովրդական դեպուտատների շրջանային և քաղաքային խորհուրդների օրգանը։ Լույս է տեսել նաև «Այգեգործ կոլխոզնիկ» (1931-1935 թթ.) «Այգեգործ կոլտնտեսական» (1956-1962 թթ.) և «Արագած» (1963-1972 թթ.) անուններով։ Հրատարակվել է 1931 թ. հոկտեմբերի 31-ից ընդհուպ մինչև Խորհրդային Հայաստանի փլուզման տարիները և նույնիսկ մի քանի տարի անկախ Հայաստանի գոյության սկզբնական տարիները' 90-ականների կեսը։ Լույս է տեսել հիմնականում երեքշաբթի, հինգշաբթի և շաբաթ օրերին։ Լուսաբանել է Աշտարակի շրջանի տնտեսական, մշակութային և քաղաքական կյանքը։ Թերթը տպագրվել է ՀՍՍՀ հրատպետկոմի Աշտարակի շրջհրատի տպարանում։ Նրա երկարամյա խմբագիրն է եղել Կ. Ս. Նիկողոսյանը։ Թերթում են աճել ու իրենց ստեղծագործական ուղին հարթել գրողներ Վարդգես Պետրոսյանը, Ժիրայր Նորայրի Ավետիսյանը, Գևորգ Էմինը, Մուշեղ Գալշոյանը, Արևշատ Ավագյանը, Ղուկաս Սիրունյանը և այլք։ Հանրապետությունում համարվել է լավագույն տպագիր օրգաններից մեկը։ Թերթի գործունեության մեջ առանցքային դեր է ունեցել խմբագրի երկարամյա տեղակալ, ճանաչված լրագրող, երգիծաբան Նորայր Զորյանը, ում ջանքերով թերթը հայտնի է դարձել Քարաբաղնիս երգիծական էջով։ Տարբեր տարիներ թերթում են աշխատել նաև Արտավազդ Նազարյանը, Սերժ Մանուկյանը, Առաքել Ջրաղացպանյանը, Նորայր Ղոնաղչյանը, Վահան Ամատունին, Համլետ Միքայելյանը, Նվեր Ինջիղուլյանը, Սաթենիկ Զորյանը, Միշա Ոսկանյանը և այլք։ Հիմնականում խմբագրությունն ունեցել է իր առանձին շենքը' Աշտարակ քաղաքի կենտրոնում Գր. Գրիգորյան փողոցի համար 146 հասցեում։ 1988 թ. տվյալներով թերթն ունեցել է 6000 տպաքանակ, տպագրվել է օֆսեթ եղանակով։
Կատեգորիա:Հայկական ԽՍՀ օրաթերթեր Կատեգորիա:Հայկական քաղաքական պարբերականներ Կատեգորիա:Հայկական հասարակական պարբերականներ Կատեգորիա:Պարբերականներ այբբենական կարգով
Հարրի Միլիս
Հարրի Էլվին Միլիս (Harry Alvin Millis, ), ամերիկացի տնտեսագետ, 1938 թվականից Չիկագոյի համալսարանի տնտեսագիտության վաստակավոր պրոֆեսոր, 1934 թվականին Ամերիկյան տնտեսական ասոցիացիայի նախագահ։
Կենսագրություն
Հարրին ծնվել է 1873 թվականի մայիսի 14-ին Պաոլիում (Ինդիանա նահանգ) Ջոն (1845-1928) և Մարիա Բրուներ Միլիսի (1845-1920) ընտանիքում ։ Հարրին կրթություն է ստացել Պաոլիի բարձրագույն դպրոցում ։
1895 թվականին, Միլիսը ստացել է արվեստի բակալավրի աստիճան, իսկ 1896 թվականին արվեստի մագիստրոսի աստիճան Ինդիանայի համալսարանում, եղել է Ջոն Կոմոնսի առաջին շրջանավարտներից։ Մանկավարժական գործունեությունը սկսել է 1896-1898 թվականներին՝ որպես սոցիոլոգիայի դասախոս, իսկ 1898-1899 թվականներին՝ որպես տնտեսության դասախոս Չիկագոյի համալսարանում, որտեղ 1899 թվականին ստացել է փիլիսոփայության դոկտորի աստիճան ։
1899-1902 թվականներին Միլիսը Չիկագոյի Ջոն Կրերի անվան գրադարանում գրադարանավար է աշխատել։ 1902-1903 թվականներին նա եղել է Արկանզասի համալսարանի տնտեսագիտության և սոցիոլոգիայի պրոֆեսոր ։ 1904-1912 թվականներին դասավանդել է Սթենֆորդի համալսարանում։ 1912-1916 թվականներին եղել է Կանզասի համալսարանի տնտեսագիտության ամբիոնի առաջին վարիչը ։ 1916 թվականից՝ Չիկագոյի համալսարանի պրոֆեսորի ասիստենտ, 1928-1938 թվականներին՝ տնտեսագիտության ամբիոնի վարիչ և 1938 թվականից՝ Չիկագոյի համալսարանի տնտեսագիտության վաստակավոր պրոֆեսոր։ Միլիսը 1934 թվականին եղել է Ամերիկյան տնտեսական ասոցիացիայի անդամ և նախագահ, Չիկագոյի մատենագիտական ընկերության անդամ և Արկանզասի համալսարանի գիտական ակումբի անդամ ։
1940-1945 թվականներին եղել է Աշխատանքի ազգային խորհրդի նախագահ։
Ընտանիք
1901 թվականին Միլիսն ամուսնացել է Ալիսա Մեյի Շոֆի հետ, որոնց որդին էր՝ Ջոն Շոֆ Քեյսը, Վեսթերն Ռեզերվ համալսարանի ապագա նախագահը, և երկու դուստրերը՝ Սավիլիան և Շառլոտան ։
Ծանոթագրություններ
Կատեգորիա:Ամերիկացի տնտեսագետներ
Google Chrome
Գուգլ Քրոմը (Google Chrome) ցանցային դիտարկիչ է, որը թողարկվել է Գուգլ ընկերության կողմից և օգտագործում է WebKit շարժիչը։
Տարածվածություն
Գուգլ Քրոմը ամենատարածված բրաուզերն է աշխարհում, հարցման մասնակիցների 37%-ը նախընտրում է այս բրաուզերը ։
Պաշտոնական թողարկում
Գուգլ Քրոմը պաշտոնապես իր օգտագործողներին է ներկայանում 2008 թվականի սեպտեմբերի 2-ին։
Առանձնահատկությունները
Գուգլ Քրոմի նպատակն է իր ցանցային դիտարկիչը դարձնել ավելի անվտանգ, արագ և հաստատուն։ 2009 թ. հունիսի 9-ին Գուգլ Քրոմի ստեղծողները տվեցին ոչ պաշտոնական հարցազրույց, որտեղ նշեցին իրենց հետագա ռազմավարությունը, որը կայանում էր ցանցային դիտարկիչը դարձնել առավելագույնս թեթև և արագ ու միևնույն ժամանակ նվազագույն հնարավորություններով ապահովված, իսկ ավելի շատ հնարավորություններ կարելի էր ձեռք բերել բեռնելով հատուկ լայնացումները, որոնք հասանելի են Chrome Web Store համացանցային խանութում։
անվտանգություն
Google Chrome-ը պարբերաբար թարմացնում է երկու սև ցուցակները (մեկը ֆիշինգի և մեկը չարամիտ ծրագրերի համար) և զգուշացնում է օգտատերերին, երբ նրանք այցելում են դրոշակավորված կայք։ Ծառայությունը հասանելի է նաև ուրիշների կողմից անվճար հանրային API-ի միջոցով, որը կոչվում է Google Safe Browser API:
Chrome-ը վերաբերվում է յուրաքանչյուր ներդիրին որպես առանձին գործընթաց; Այսպիսով, եթե ներդիրը դադարեցվի, ամբողջ բրաուզերը չի տուժի։ Բացի այդ, ամբողջ զննարկիչը աշխատում է ավազատուփում, ուստի չարամիտ ծրագրերը չեն կարող ազդել ձեր համակարգչի վրա, եթե ուղղակիորեն սեղմեք դրա վրա:
Ծանոթագրություններ
Կատեգորիա:Վեբ-դիտարկիչներ Կատեգորիա:Գուգլ Կատեգորիա:2008 ծրագրային ապահովումներ Կատեգորիա:C++-ով գրված ծրագրեր
Սան Գրեգորիո դա Սասոլա
Սան Գրեգորիո դա Սասոլա (San Gregorio da Sassola), կոմունա Իտալիայում, տեղակայված է Լացիո մարզի Հռոմ գավառում ։
Բնակչությունը կազմում է 1643 մարդ (2008 թվականից), խտությունը կազմում է 44 մարդ/քառ. կմ։ Զբաղեցնում է 35 քառ. կմ տարածք։ Փոստային ինդեքս - 10, հեռախոսային կոդ - 0774։
Ժողովրդագրություն
Բնակչության դինամիկան.
Գերկարճ (ֆլեշ) արձակ
Գերկարճ (ֆլեշ) արձակ (“flash fiction” “կայծակնային գեղարվեստական գրականություն” ) ծայրահեղ կարճության գեղարվեստական գրական գործ է, որը դեռևս առաջարկում է կերպարի և սյուժեի զարգացում։ Գերկարճ գրական գործերը, որոնցից շատերը տարբերվում են բառերի քանակով, ներառում են վեց բառով պատմություն, 280-նիշ պատմություն կամ «թվիթթեր գրականություն» («twitterature» ) ; [3] «դրիբլ» կամ «մինիսագա», 50 բառ ; «դրեբլ», հայտնի նաև որպես «միկրոարձակ», 100 բառ ; «հանկարծակի արձակ», 750 բառ ; «կայծակնային արձակ», 1000 բառ և «միկրո պատմություն» ։ Որոշ գրականագետներ ենթադրում են, որ ֆլեշ արձակն ունի գրական եզակի որակ `ավելի մեծ պատմություն ակնարկելու կամ ենթադրելու իր ունակությամբ։
Համացանց
Ինտերնետի հասանելիությունը բարձրացրեց գերկարճ (ֆլեշ) արձակի մասին իրազեկվածությունը առցանց ամսագրերի օգնությամբ, որոնք ամբողջովին նվիրված են ոճին։ SmokeLong Quarterly  ամսագիրը, որը հիմնադրվել է 2003 թվականին Դեյվ Քլեպպերի կողմից, "նվիրված է լավագույն ֆլեշ-արձակը համացանց բերելու ... անկախ այն բանի, թե այն գրված է լայն ճանաչում ունեցող հեղինակների կողմից կամ նրանց, ովքեր նոր են եկել ասպարեզ:" Մյուս առցանց ֆլեշ-արձակ ամսագրերի թվում են Wigleaf, Flash Fiction Online և Flash Fiction Magazine ամսագրերը ։
Այս թեմայի վերաբերյալ CNN- ի հոդվածում հեղինակը նշել է, որ «Ինտերնետի կողմից առաջարկվող հաղորդակցության ժողովրդավարացումը դրական փոփոխություններ է մտցրել» ֆլեշ- արձակի հատուկ տարածքում և ուղղակիորեն ազդել է այդ ոճի լայն ճանաչությանը ։ Ներկայումս այս գրական ձևը հանրաճանաչ է դարձել, և առցանց գրական ամսագրերի մեծ մասը այժմ հրապարակում է ֆլեշ-արձակ։ Օրինակ, 2017 թվականի ամռանից '' The New Yorker ամսագիրն սկսեց առցանց վարել ֆլեշ-գեղարվեստական պատմությունների շարք ամեն ամառ ։
Ծանոթագրություններ
Կատեգորիա:Գրական ժանրեր Կատեգորիա:Գրական ստեղծագործություններ Կատեգորիա:Գեղարվեստական գրականություն Կատեգորիա:Գրքեր ըստ տեսակի Կատեգորիա:Գրականագիտություն Կատեգորիա:Գրականություն
(279) Թուլե
(279) Թուլե (Thule), աստերոիդ աստերոիդների գոտու արտաքին մասում։ Հայտնաբերվել է 1888 թվականի հոկտեմբերի 25-ին Յոհան Պալիսայի կողմից Վիեննայում ։
Միջին հեռավորությունը Արեգակից կազմում է 4,277644 ա. մ., առավելագույնը մոտենում է 4,241 ա. մ. հեռավորության վրա և հեռանում 4,3143 ա. մ., իսկ Երկրի ուղեծրին Թուլե աստերոիդը նվազագույնը մոտենում է 3,2526 ա. մ. հեռավորության վրա ։ Արեգակի շուրջ մեկ ամբողջական պտույտ է կատարում 3231,51 երկրային օրվա ընթացքում, իր ուղեծրով շարժվելով միջինում 0,111403 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,34° անկյուն։
Ըստ Տոլենի սպեկտրալ դասակարգման պատկանում է D դասին ։
Արտաքին հղումներ
Կատեգորիա:Աստերոիդների դաս D Կատեգորիա:1888 թվականին հայտնաբերված աստղագիտական մարմիններ Կատեգորիա:Յոհան Պալիսայի կողմից հայտնաբերված աստերոիդներ Կատեգորիա:Աստերոիդների գոտու արտաքին մասի աստերոիդներ
Ամառային փոթորիկ (ֆիլմ)
Ամառային փոթորիկ (Summer Storm), 1944 թվականին ռեժիսոր Դուգլաս Սիրկի և սցենարիստ Ռոուլենդ Լիի նկարահանած նուար ժանրի ֆիլմ։ Ֆիլմի սյուժեի հիմքում ընկած է ռուս գրող Անտոն Պավլովիչ Չեխովի վիպակը։ Ֆիլմի ցուցադրումից հասույթը կազմել է 1250000 դոլար ։
Սյուժե
Սյուժեում նկարագրվում են Ռուսական հեղափոխությունից հետո տեղի ունեցած դեպքերը։ Կոմս Վոլինսկին գալիս է ռուսական գրքային հրատարակչության գլխավոր խմբագիր Նադյոնա Կալենինայի մոտ մի ձեռագրով, որը գրել էր իր ընկերը և Նադյոնայի նախկին ամուսինը` դատավոր Ֆյոդոր Պետրովը։ Նադյոնան կարդում է ձեռագիրը, որը սկսվում է Ֆյոդորի հետ իր սեփական սիրավեպի նկարագրությամբ։ Նա համոզված լինելով, որ սիրում է Նադյոնային, ցանկանում է ամուսնանալ նրա հետ, սակայն շուտով նրան սկսում է դուր գալ երիտասարդ, գեղեցիկ սպասուհի Օլգան, որն աշխատում էր Վոլինսկու կալվածքում և փոխադարձաբար սիրում էր Ֆյոդորին։ Նա առանց որևէ զգացմունքի, դրամական կարիքից ելնելով, չցանկանալով ամուսնանում է Ուրբենինի հետ, որը իրենից բավականին տարիքով էր և նույնպես աշխատում էր Վոլինսկու կալվածքում։ Օլգայի հարսանիքի օրը նա և Ֆյոդորը իրենց զգացմունքներին տրվելով համբուրվում են, որին ականատես է լինում Նադյոնան և չեղարկում է իր պսակադրությունը Ֆյոդորի հետ։ Օլգան ցանկանում է Ֆյոդորի հետ փախչել Ամերիկա, սակայն վերջինս Նադյոնայի և Ուրբենինի հանդեպ ունեցած մեղքի զգացումից դրդված չի համաձայնվում այդ մտքի հետ։ Այնուհետև Օլգան սիրավեպ է սկսում կոմս Վոլինսկու հետ, նա համաձայն է նույնիսկ բաժանվել Ուրբանինից և ամուսնանալ Վոլինսկու հետ։ Ֆյոդորն, իմանալով այդ մասին, կատաղում է, բայց Օլգան համոզում է նրան որ ոչինչ չի փոխվի իրենց հարաբերություններում, ինքը կարող է ամուսնանալ Վոլինսկու հետ, բայց շարունակել սիրավեպը Ֆյոդորի հետ։ Ֆյոդորը կատաղությունից սպանում է Օլգային, որը մահամերձ վիճակում էլ համոզում է Ֆյոդորին, որ ներել է և դեռևս շարունակում է սիրել նրան։ Այդ պահին նա տեսնում է «երկնային էլեկտրականություն», կամ կայծակ, այն նույնը, ինչը սպանել էր իր սեփական մորը։ Ուրբանինին մեղադրում են սպանության մեջ, ձերբակալում են և աքսորում Սիբիր։ Պատմությունը կարդալով` Նադյոնան սկզբում ցանկանում է ձեռագիրն ուղարկել ոստիկանություն։ Ֆյոդորն իմանալով, որ Նադյոնան կարդացել է ձեռագիրը` շտապում է նրա աշխատասենյակ։ Նա խոստովանում է, որ չի կարող իրեն ստիպել և չի ցանկանում, որ նրան ոստիկանություն տանեն, դեռևս ջերմ զգացմունքներ է տածում նրա հանդեպ, ցանկանում է, որ ինքը խոստովանի իր մեղսակցությունը կատարվածում։ Ֆյոդորը ուղարկում է ձեռագիրը, բայց անմիջապես զղջում է և հարձակվում փոստատարի վրա, որ ձեռագիրը հետ վերցնի։ Վրա հասած ոստիկանները կրակելով Ֆյոդորի վրա, սպանում են նրան։ Մահանալով նա ասում է, որ տեսնում է «երկնային էլեկտրականությունը»։
Վալենտին Թոդերկան
Վալենտին Թոդերկան, կինոյի և թատրոնի մոլդովացի դերասան, պրոդյուսեր, սցենարիստ և ռեժիսոր։ 2007 թվականի ապրիլի 10-ից մինչև 2009 թվականի դեկտեմբերի 30-ը եղել է Teleradio-Moldova-ի նախագահ։ 2008 թվականին պարգևատրվել է Աշխատանքային փառքի շքանշանով Մոլդովայի հանրային հեռուստատեսության զարգացման գործում ունեցած իր ներդրման համար ։ 2011 թվականին ընտրվել է Քիշնևի քաղաքային խորհրդի անդամ և  ակտիվորեն ներգրավվել է քաղաքի մշակութային զարգացման գործում։
Կենսագրություն
Թոդերկանը ծնվել է Մոլդովայի Կորլետեն գյուղում 1961 թվականի մայիսի 13-ին։ Նա Մոսկվայի Բորիս Շչուկինի անվան թատերական ինստիտուտն ավարտած մոլդովացիների առաջին սերնդի ներկայացուցիչներից է։ 1985 թվականին ուսումն ավարտելուց հետո եղել է Luceafărul թատրոնի հիմնական թատերախմբի անդամ մինչև 1988 թվականը ։ 1991 թվականին Թոդերկանն ինստիտուտի իր դասընկերների հետ միասին հիմնադրել է Էժեն Իոնեսկոյի թատրոնը Քիշնևում։ Նա իր ներդրումն է ունեցել 1994-1997 թվականների Մոլդովայի BITEI միջազգային թատերական առաջին փառատոնի կազմակերպման գործում ։ Էժեն Իոնեսկոյի թատրոնի հետ Թոդերկանը մասնակցել է մի շարք միջազգային թատերական փառատոնների Եգիպտոսում, Ճապոնիայում, Ֆրանսիայում, Մեծ Բրիտանիայում, Լեհաստան և այլուր ։ 1995 թվականին Թոդերկանը նշանակվել է Մոլդովայի կինոստուդիայի գլխավոր տնօրեն և այդ պաշտոնն զբաղեցրել մինչև 2002 թվականը, երբ դարձել է Մոլդովայի կինոմատոգրաֆիայի բաժնի պատասխանատու։ 2006 թվականին նա կրկին կարճ ժամանակով դարձել է Մոլդովայի կինոստուդիայի գլխավոր տնօրեն։ Նա ստացել է պետական կառավարման մագիստրոսի աստիճան մոտավորապես այդ ժամանակաշրջանում։ 2007 թվականից մինչև 2010 թվականը Վալենտին Թոդերկանը եղել է TeleRadio-Moldova-ի տնօրեն ։ 2011 թվականի հունիսի 5-ին նա ընտրվել է Քիշնևի քաղաքային խորհրդի անդամ, որտեղ աշխատել է մինչև 2015 թվականը ։
Վավերագրական
Ստեղծել է 9 վավերագրական ֆիլմեր, որոնցից են՝
Արտաքին հղումներ
Կատեգորիա:Մոլդովացի դերասաններ Կատեգորիա:Մոլդովացի պրոդյուսերներ Կատեգորիա:Մոլդովացի ռեժիսորներ Կատեգորիա:Մոլդովացի սցենարիստներ Կատեգորիա:Բորիս Շչուկինի անվան թատերական ինստիտուտի շրջանավարտներ Կատեգորիա:Մոլդովայի քաղաքական գործիչներ
Աբրայինանք
Աբրայինանք, վայր Լեռնային Կիլիկիայում, Գումբեթափոր ավանից հյուսիս՝ հիշատակաված Լևոն Բ-ի 1212 թվականի պարգևագրում ։
Ծանոթագրություններ
Կատեգորիա:Լեռնային Կիլիկիայի բնակավայրեր
Z-կճմթոց
Ֆուզիոնի հզորության հետազոտության մեջ, Z-կճմթոցը (անգլերեն՝ Z-pinch. կարդացվում է՝ զի-փինչ) կամ ζ-կճմթոցը (զետա կճմտոց) մի տեսակ պլազմայի սահմանափակման համակարգ է, որը օգտվում է պլազմայի մեջ մի էլեկտրական հոսանք հոսեցնելուց՝ ստեղծելու համար մի մագնիսական դաշտ, որը պլազմային սեղմում է։ Անունը գալիս է Անգլիայում կատարված վաղամյա փորձնական սարքերից, որոնց մեջ հոսանքը մի ուղղահայաց որձաքարե փողից ցած էր հոսում, որը սովորական մաթեմատիկական դիագրամի վրա Z-առանցքն է կազմում։
Ֆիզիկա
Z-կճմթոցը Լորենցի ուժի կիրառումներից է, ըստ որի մի հոսանքատար հաղորդիչ մի մագնիսական դաշտում ուժի է ենթարկվում։ Դրա մի օրինակն այն է, որ եթե երկու զուգահեռ լարեր նույն ուղղությամբ հոսանք կրեն, լարերը դեպի իրար կքաշվեն (ձգող ուժ կզգան)։ Z-կճմթոցը օգտվում է այս էֆեկտից. պլազմային կարելի է նայել որպես բազում հոսանքակիր լարեր, որոնց բոլորն էլ նույն ուղղությամբ հոսանք են կրում, և այդ պատճառով էլ դեպի իրար են ձգվում Լորենցի ուժի պատճառով. ուրեմն, պլազման սեղմվում է։
Արտաքին հղումներ
Կատեգորիա:Ջերմամիջուկային ռեակցիաներ
Փոքր Ադաթլու
Ադաթլու, լեռնագագաթ Թուրքիայի Իգդիրի մարզում, Հայկական Պար լեռնահամակարգում, Մեծ Մասիսից 18 կմ հյուսիս, բարձրությունը մոտ 1000 մ։ Չպետք է շփոթել Ադաթլուից մոտ 3 կմ հարավ գտնվող, նույնանուն բայց ավելի բարձր լեռան հետ ։
Ծանոթագրություններ
Կատեգորիա:Իգդիրի մարզի լեռներ Կատեգորիա:Հայկական Պար
Գերարյունություն
Գերարյունություն, հիպերեմիա (αίμα - արյուն, հիպեր...), հյուսվածքների կամ օրգանների տեղական գերարյունալեցում։ Տարբերում են զարկերակային և երակային գերարյունություն։ Զարկերակայինը (ակտիվ) առաջանում է անոթալայնիչ նյարդերի տոնուսի բարձրացման կամ անոթասեղմիչ նյարդերի տոնուսի անկման դեպքում։ Պատճառներն են՝ ֆիզիոլոգիական գրգռիչների, մանրէների թույների, բարձր ջերմության, հյուսվածքների քայքայումից առաջացած նյութերի հանդեպ արյան անոթների զգայնության բարձրացումը և նյարդահոգեկան գործոնները (ամոթ, վախ)։ Արտահայտվում է զարկերակային լայնացումով, արյան ուժեղ հոսքով, տեղական կարմրությամբ, ջերմության բարձրացմամբ։ Ուղեկցվում է նյութափոխանակության պրոցեսների արագացմամբ։ Արյան անոթների ախտահարումների ժամանակ կարող է արյունազեղումների պատճառ դառնալ։ Բուժական նպատակով զարկերակային գերարյունությունը առաջացնում են մանանեխի և բժշկական բաժակների միջոցով։ Երակայինը (պասիվ, կանգային) նկատվում է երակներով արյան ետհոսքի դժվարացման ժամանակ։ Պատճառներն են՝ երակների պատերի վրա երկարատև ճնշումը (սպի, ուռուցք, երակների հանգուցավոր լայնացում, այտուց), սիրտ-անոթային համակարգի անբավարար գործունեությունը։ Բնորոշվում է արյան հոսքի դանդաղումով (երբեմն, ախտահարված հատվածում՝ արյունականգ), հյուսվածքներում թթվածնային քաղցի զարգացմամբ, անոթների պատերի թափանցելիության բարձրացմամբ և այտուցի առաջացմամբ։
Կատեգորիա:Ֆիզիոլոգիա
Սպղանք
Սպղանք, գյուղ Արևմտյան Հայաստանում, Բիթլիսի վիլայեթի Մշո գավառում։ Գտնվում էր Մուշ քաղաքից 33 կմ հարավ-արևմուտք, Տալվորիկ գյուղից հյուսիս-հարավ։
Ալֆրեդ Նիեդոլս
Ալֆրեդ Նիեդոլս (Алфред Ниедолс, Alfrēds Niedols, ), խորհրդային և լատվիացի լուսանկարիչ։ Տարբեր լուսանկարչական մրցույթների հաղթող ։ «FOTAST»-ի անդամ։
Սպղանք
Պատմություն
Բնակիչները 1915 թվականին, Մեծ եղեռնի ժամանակ, դիմել են ինքնապաշտպաության։ Փրկվածներն ապաստանել են տարբեր երկրներում։
Բնակչություն
XX դարի սկզբին ուներ 25 տուն հայ բնակիչ, իսկ ըստ ուրիշ տվյալների՝ 80 տուն։
Ալֆրեդ Նիեդոլս
Կենսագրություն
Ալֆրեդ Նիեդոլսը ծնվել է 1929 թվականի նոյեմբերի 12-ին Լատվիայի Մեձյան ավանում։ 1944-1950 թվականներն աշխատել է հոր ագարակում և «Dzintars» կոլխոզում։ 1950 թվականին զորակոչվել է խորհրդային բանակ։ 1953-1985 թվականներն աշխատել է որպես մետաղագործ, ապա Լիեպայայի «Կարմիր մետաղագործ» գործարանում որպես հերթափոխի պետ։
Նիեդոլսի առաջին ցուցադրությունը տեղի է ունեցել 1958 թվականին։ 1965 թվականից Լիեպայայի ժողովրդական ֆոտոստուդիայի լուսանկարիչն է եղել։ Մասնակցել է մի շարք ֆոտոցուցահանդեսների, Լիեպայայում ունեցել է նաև անհատական ցուցահանդեսներ՝ 1979, 1999, 2004 և 2010 թվականներին։ Նիեդոլսի աշխատանքները տեղ են գտել բազմաթիվ գրքերում և ալբոմներում։
Սպղանք
Պատմամշակութային կառույցներ
Սպաղանքն ուներ Մարապպա կամ Մարութա ճգնավոր անունով եկեղեցի։
Ալֆրեդ Նիեդոլս
Կենսագրություն
2004 թվականին պարգևատրվել է Բարիկադի մասնակցի հուշամեդալով։ Ամուսնացած էր լուսանկարիչ Էլգա Նիեդոլեի հետ։
Սպղանք
Հայտնի անձինք
Սպաղանքից էր ֆիդայական շարժման քաջարի մարտիկ Սպաղանցի Մակարը ։
Ալֆրեդ Նիեդոլս
Արտաքին հղումներ
Կատեգորիա:Լատիշ լուսանկարիչներ Կատեգորիա:Խորհրդային լուսանկարիչներ
Ալեքսանդր Ջավախիշվիլի
Ալեքսանդր Նիկոլայի Ջավախիշլիվի (ალექსანდრე ჯავახიშვილი, ), վրացի խորհրդային աշխարհագրագետ, քարտեզագիր, մարդաբան։ Թիֆլիսի համալսարանի պրոֆեսոր (1920 թվականից), ԽՍՀՄ գիտության վաստակավոր գործիչ (1941), ԽՍՀՄ ԳԱ ակադեմիկոս (1944), ԽՍՀՄ ԳԱ Վախուշտիի անվան աշխարհագրության ինստիտուտի տնօրեն (1945-1962), ԽՍՀՄ աշխարհագրական ընկերության պատվավոր անդամ (1955)։
Աշխատություններ
Աշխատությունները նվիրված են ռելիեֆի ձևերի դասակարգման ու ռեգիոնալ գեոմորֆոլոգիայի, լանդշաֆտագիտության, աշխարհագրության պատմության, քարտեզագրության և մարդաբանության հարցերին։ Հիմնական աշխատություններն են․ «Վրաստանի մարդաբանությունը» (1908-1914), «Վրաստանի աշխարհագրությունը» (1926), «Վրացական ԽՍՀ գեոմորֆոլոգիական շրջանները» (1947)։
Պարգևատրվել է Լենինի շքանշանով։
Գրականություն
Կատեգորիա:Վրացի աշխարհագրագետներ Կատեգորիա:Վրացի քարտեզագիրներ Կատեգորիա:Վրացի մարդաբաններ Կատեգորիա:Աշխարհագրական գիտությունների դոկտորներ Կատեգորիա:Վրաստանի գիտությունների ազգային ակադեմիայի ակադեմիկոսներ Կատեգորիա:Անձինք Թբիլիսիից Կատեգորիա:Վրացական ԽՍՀ գիտության վաստակավոր գործիչներ Կատեգորիա:ԽՍՀՄ ԳԱ ակադեմիկոսներ Կատեգորիա:Վրացի հասարակական գործիչներ Կատեգորիա:Վրացի մանկավարժներ Կատեգորիա:Մոսկվայի պետական համալսարանի շրջանավարտներ Կատեգորիա:Մոսկվայի պետական համալսարանի դասախոսներ
(280) Ֆիլիա
(280) Ֆիլիա (Philia), աստերոիդ աստերոիդների հիմնական գոտում։ Հայտնաբերվել է 1888 թվականի հոկտեմբերի 29-ին Յոհան Պալիսայի կողմից Վիեննայում ։
Միջին հեռավորությունը Արեգակից կազմում է 2,944274 ա. մ., առավելագույնը մոտենում է 2,6301 ա. մ. հեռավորության վրա և հեռանում 3,2584 ա. մ. ։ Արեգակի շուրջ մեկ ամբողջական պտույտ է կատարում 1845,3 երկրային օրվա ընթացքում, իր ուղեծրով շարժվելով միջինում 0,195091 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,44° անկյուն։
Արտաքին հղումներ
Կատեգորիա:1888 թվականին հայտնաբերված աստղագիտական մարմիններ Կատեգորիա:Յոհան Պալիսայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Սուրբ Աստվածածին եկեղեցի (Դիլիջան)
Սուրբ Աստվածածին եկեղեցի, Հայ առաքելական կառուցվող եկեղեցի Հայաստանի Հանրապետության Տավուշի մարզի Դիլիջան քաղաքում՝ Աղստև գետի աջ ափին։ Եկեղեցու կառուցումն ընթացքի մեջ է ։
Եկեղեցին կառուցվելում է Մայր Աթոռ Սուրբ Էջմիածնի, Դիլիջանի քաղաքապետարանի, «Հայաստանի զարգացման նախաձեռնություններ հիմնադրամի» և «Դիլիջանի զարգացման հիմնադրամի» համատեղ մասնակցությամբ ։
Շինարությունը ֆինանսավորելում են Գագիկ Ադիբեկյանը, Մաքսիմ Աթայանցը, Ռուբեն Վարդանյանը և Արմեն Կարապետյանը ։
Ճարտարապետություն
Սուրբ Աստվածածին եկեղեցին լինելու է գմբեթավոր դահլիճ տիպի, երկու զանգակատներով, որոնք կառուցվելու են գմբեթի երկու կողմերում՝ երկթեք տանիքի վրա։ Եկեղեցին կառուցվելու է 4.5 մետր բարձրության հարթակի վրա։ Եկեղեցու ընդհանուր մակերեսը կազմելու է 550 մ2։ Նախագծի հեղինակն է ճարտարապետ Մաքսիմ Աթայանցը ։
Ծանոթագրություններ
Կատեգորիա:Դիլիջանի շենքեր և կառույցներ Կատեգորիա:Տավուշի թեմի վանքեր և եկեղեցիներ
Սիրահարների կամար
Սիրահարների կամար (Арка влюблённых), ժամանակակից տեսարժան վայր Կազան քաղաքում։